
A V I Z

asupra propunerii legislative privind informarea publicului spectator asupra modalităţii de interpretare “play-back” de către soliştii vocali în timpul spectacolelor (Legea play-back)


În conformitate cu prevederile Regulamentului Camerei Deputaţilor, modificat şi completat prin H.C.D. nr. 34/2005, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind informarea publicului spectator asupra modalităţii de interpretare “play-back” (Legea play-back) de către soliştii vocali în timpul spectacolelor, trimisă cu adresa nr. P.l.-x 690 din 21.12.2005, înregistrată sub nr. 31/1170 din 22 decembrie 2005.

Camera Deputaţilor este Cameră decizională.


Guvernul, prin adresa nr. 2518 din 17.10.2005, nu susţine adoptarea propunerii legislative, considerând inoportună adoptarea în materie a unui act normativ de rangul unei legi. 

Senatul a respins propunerea legislativă în şedinţa din 19.12.2005.

Potrivit prevederilor art. 61 din Regulamentul Camerei Deputaţilor, comisia a dezbătut proiectul de Lege menţionat mai sus în şedinţa din 15 februarie 2006.

Membrii comisiei au examinat proiectul de Lege, expunerea de motive, punctul de vedere al Guvernului şi avizul favorabil al Consiliului Legislativ nr. 855 din 08.07.2005.

În urma dezbaterilor, cu majoritate de voturi, Comisia a hotărât avizarea favorabilă a propunerii legislative. 


În raport de obiectul şi conţinutul său, proiectul de Lege face parte din categoria legilor ordinare.

